MEB เด้งแรง 5% เก็งแผนบุกต่างประเทศ ดันรายได้ปีนี้โตต่อ
MEB ดีดกลับ 5% ราคาแตะ 35.75 บ. เก็งแผนขยายตลาดต่างประเทศ ลุ้นดันรายได้ปี 66 โตต่อเนื่อง
MEB ดีดกลับ 5% เก็งแผนขยายตลาดต่างประเทศ ลุ้นดันรายได้ปี 66 โตต่อเนื่อง
23 มี.ค. 2566

ผู้สื่อข่าวรายงานว่า วันนี้ (23 มี.ค.66) ราคาหุ้นบริษัท เมพ คอร์ปอเรชั่น จำกัด (มหาชน) หรือ MEB ล่าสุด ณ เวลา 10:51 น. อยู่ที่ระดับ 35.75 บาท บวก 1.75 บาท หรือ 5.15% สูงสุดที่ระดับ 36 บาท ต่ำสุดที่ระดับ 34 บาท ด้วยมูลค่าซื้อขาย 45.46 ล้านบาท

โดยก่อนหน้านี้นายรวิวร มะหะสิทธิ์ ประธานเจ้าหน้าที่บริหาร MEB กล่าวถึงแผนการดำเนินธุรกิจในปี 66 บริษัทตั้งเป้าหมายรายได้เติบโตต่อเนื่องจากปีก่อน จากแผนการขยายธุรกิจที่อยู่ในแพลตฟอร์มปัจจุบัน ได้แก่ meb readAwrite และ Hytexts โดยการเพิ่มเนื้อหาวรรณกรรมออนไลน์ ทั้งเนื้อหาประเภทนิยายและไม่ใช่นิยาย
พร้อมทั้งแผนขยายธุรกิจใหม่ๆ ที่เกี่ยวเนื่องกับธุรกิจปัจจุบันไปยังต่างประเทศ เพื่อเปิดโอกาสสำคัญในการต่อยอดธุรกิจทั้งการสร้างแพลตฟอร์มใหม่ และต่อยอดความเป็นผู้นำในธุรกิจด้วยการพัฒนาแพลตฟอร์มและระบบการดำเนินงานมุ่งสร้างประสบการณ์ที่พิเศษให้แก่ลูกค้าอย่างต่อเนื่อง เพื่อมุ่งสร้างผลการดำเนินงานให้เติบโตอย่างแข็งแกร่งและมั่นคง และมีโอกาสสร้างผลตอบแทนที่ดีให้กับผู้ถือหุ้นได้ในอนาคต